En liten (vingespenn 11 – 14 mm), gråbrun møll med en liten, lys flekk ved vingens bakkant. Den kan kjennes på dette og at den har spredte, lyse skjell i forvingens ytre del. Antennene er trådformede og brune, vel halvparten så lange som forvingen. Hodet, kroppen og forvingen er gråbrune og matte. Forvingen har en liten, trekantet, hvit flekk ved bakkanten ca. 2/3 ut i vingen. I den ytre halvdelen har den et ganske stort innslag av lyse skjell spredt utover vingen. Bakvingen er grå, ganske tynt skjellkledt.